Man probeer glo selfmoord pleeg na moordŉ Man het glo selfmoord probeer pleeg deur homself voor ŉ vragmotor te gooi nadat hy glo ŉ ander man tydens ŉ geveg oor ŉ selfoon vermoor het. Kapt. Pelonomi Makau, woordvoerder van die polisie, sê die man het glo ŉ ander man met ŉ mes gesteek nadat laasgenoemde tussenbeide probeer tree het in ŉ geveg tussen die man en sy suster oor ‘n selfoon. Die vredemaker is in die skouer gesteek en is op die toneel dood. Makau sê die man het hierna probeer selfmoord pleeg deur hom voor ŉ vragmotor te gooi. “Sy linkerbeen is gebreek en hy is in ŉ ernstige toestand en onder polisiebewaking na die hospitaal gehaas. Hy sal in hegtenis geneem word sodra hy ontslaan word,” het Makau gesê.